На основу члана 59. став 1. Закона о локалној самоуправи («Службени гласник Републике Србије» бр. 129/2007, 83/2014 – др. закон, 101/2016 - др. закон и 47/2018) и члана 40. и члaна 85. Статута општине Медвеђа («Службени гласник града Лесковаца» бр. 9/2019), Скупштина општине Медвеђа на седници одржаној 14. новембра 2019. године, доноси

 Одлуку о измене и допуне

Одлуке о Општинској управи општине Медвеђа

Члан 1.

 У Одлуци о општинској управи општине Медвеђа („Службени гласник Града Лесковца“, број 15/17) (у даљем тексту Одлука) мења се члан 2. став 3. тако што се после речи „ улица“ брише реч

„ Јабланичка“ и уписују речи „ Краља Милана“.

Члан 2.

 Допуњује се члан 29. став 9. Одлуке тако што се после тачке на крају става уписују речи „Одељење за општу управу обавља све послове у складу законом коју уређује бесплатну правну помоћ.“

 Допуњује се члан 29. став 19. Одлуке тако што се после тачке на крају става уписују речи „Одељење обавља све административно-техничке и нормативно-правне послове за потребе Општинске управе општине Медвеђа за примену закона коју уређује електронску управу.“

 Мења се члан 29. став 21. Одлуке тако што се на крају првог реда става после речи „односе на“ бришу речи „физичко обезбеђење објекта “ и уписују речи „ послове сарадње и координације између Општинске управе општине Медвеђа и уговорно ангажованих субјеката лиценцираних за обављање делатности приватног обезбеђења који врше физичко обезбеђивање објекта седишта Општинске управе општине Медвеђа и које врше физичку, техничку и физичко-техничку заштиту објекта седишта као обавезно заштићеног објекта.“

Члан 3.

 Члан 35. став 2. Одлуке мења се и гласи „У посебној организационој јединици Кабинету председника општине Медвеђа може се примити у радни однос на одређено време помоћник председника општине Медвеђа за послове локалне самоуправе и то област привредног развоја, примарне здравствене заштите, безбедности, туризма, развоја локалне самоуправе, енергетике, рударства, заштите животне средине, социјалне заштите, културе, образовања, и других области које одреди преседник општине.“

 Члан 35. став 3. Одлуке мења се гласи: „Помоћник председника Општине Медвеђа иницира и учествују у изради и примени конкретних развојних програма и пројеката општине Медвеђа, такође обавља све активности на праћењу рада Општинске управе, јавних предузећа, установа, државних органа и организација, привредних субјеката и физичких лица који се тичу израде, усвајања и примени програма и пројеката општине Медвеђа у вези са областима за које је постављен и врши и друге послове по налогу председника општине.“

Члан 4.

У свему осталом Одлука остаје непромењена.

 Одлуку објавити у ''Службеном гласнику града Лесковац''.

Члан 5.

 Одлука ступа на снагу осмог дана од дана објављивања у ''Службеном гласнику града Лесковац''.

СКУПШТИНА ОПШТИНЕ МЕДВЕЂА

06 Број: 06-50/2019/5

У Медвеђи, 14. новембра 2019.године

 ПРЕДСЕДНИК,

Mилан Стевановић, струк.менаџ.